|  |
| --- |
|  |
| Република Србија  МИНИСТАРСТВО ТРГОВИНЕ,  ТУРИЗМА И ТЕЛЕКОМУНИКАЦИЈА  Број: 404-02-170/2016-02/6  20.1.2017. године  Немањина 22-26  Б е о г р а д |

**Одговор 3 на захтев за: додатне информације или појашњења у вези са припремањем понуде**

У складу са чланом 63. став 3. Закона о јавним набавкама („Службени гласник РС” број 124/12, 14/15 и 68/15) достављамо вам Одговор 3 на захтев за додатним информацијама или појашњењима у вези са припремањем понуде у отвореном поступку јавне набавке – Серверска рачунарска опрема и остала рачунарска опрема, Партија 1 серверска рачунарска опрема О-42/2016.

**Питање 1:**  Рок извршења испоруке износи 120 дана (чл. 3) од дана закључења уговора с тим да се опрема испоручује сукцесивно са роком испоруке од 30 дана (страна 44  на даље) од дана пријема појединачне наруџбенице па је питање да ли ће нам све наруџбенице бити благовремено достављање и шта се дешава уколико нам наруџбеница стигне непосредно пре истека рока од 120 дана? Који рок се примењује у том случају?

**Одговор 1:** Наручилац ће доставити Добављачу наруџбеницу/е најкасније 90 дaна од дана закључења уговора. На тај начин Добаваљач ће бити у могућности да опрему достави у року за испоруку који је дефинисан у техничкој спецификацији, а да при том не буде прекорачен рок важења уговора.

**Питање 2:** Када се предаје банкарска гаранција да ли по потписивању записника о уредној примопредаји свих добара или записника који се потписује након сваке појединачне предаје?

**Одговор 2:** Банкарску гаранцију за отклањање грешака у гарантном року Добављач је дужан да доставу по потписивању завршног Записника о примопредаји свих добара, како се то и наводи у Одељку III Упутство понуђачима како да сачине понуду, тачка 3.12. средства обезбеђења Конкурсне документације. За опрему која је достављена Наручиоцу пре потписивања завршног Записника о примопредаји свих добара и достављања Банкарске гаранције за отклањање грешака у гарантном року, Добављач је у обавези да отклони све нефункционалности и недостатке опреме по основу гарантног рока дефинисаног у Техничкој спецификацији и прописима који регулишу ову област. Уколико Добављач не отклони недостатке и нефукционалности испоручене опреме у периоду пре достављања Банкарске гаранције за отклањање грешака у гарантном року, то ће се сматрати повредом уговорне обавезе од стране Добављача и основом за активирање Банкарске гаранције за добро извршење посла.

**Питање 3:** На који рок се издају банкарске гаранције с обзором да у техничкој документацији (стр. 44 на даље) за робу имамо различите гарантне рокове 36 и 12 месеци па би требало да издате гаранције буду ускладу са наведеним роковима тј. да једна прати опрему за коју је гарантни рок од 36 а друга опрему за коју је рок 12 месеци што би значило да за робу за коју је гарантни рок 12 месеци не издајемо гаранцију која ће важити 36 месеци?

**Одговор 3:** Рок важења Банкарске гаранције за отклањање грешака у гарантном року је минимално 15 дана дужи од гарантног рока, како је то дефинисано у Одељку III Упутство понуђачима како да сачине понуду, тачка 3.12. средства обезбеђења Конкурсне документације. То значи да Изабрани понуђач/Добављач доставља једну Банкарску гаранцију за отклањање грешака у гарантном року са роком важења не краћим од 36 месеци и 15 дана од дана истека рока важења уговора. Гарантни рок за сваку опрему посебно је дефинисан Техничком спецификацијом и почиње да тече од дана уредне примопредаје за сваку испоруку посебно, која се констатује у појединачном Записнику о уредној примопредаји. За опрему која за коју је дефинисан гарантни рок од 12 месеци Банкарска гаранција за отклањање грешака у гарантном року се може реализовати само уколико Добављач не отклони недостаке и функционалности те опреме у том гарантном року од 12 месеци.